Ribe Stifts Adresseaviser, 1814-02-11
Den 10de Decbr. om Aftenen forsvandt den Drøm, Schweitz endnu havde om at bevare sin Neutralitet, i det der gaves Ordre i Basel til at føre Kanonerne ned af Voldene, indrage Tropperne og lade dem fra de andre Kantoner endnu før Midnat drage til deres Hiem, da de Allieredes endnu samme Nat vilde fredelig betræde det Baseler Gebeet, og drage gjennem samme. Det regnede hæftigt og var ganske mørkt. Jmidlertid - skriver man fra Basel - defilerede 60,000 Østerriger paa 2 Broer over Rhinen og den 21de bleve 26,000 Mand indqvarterret i Staden selv; de øvrige udenfor De opførte sig overmaade beskedent, uagtet de syntes at lægge os til Last, at vi ikke ligefrem havde gjort fælleds Sag med dem, og tilføiede, at dette opholdt deres Foretagender. Den 24 fulgte meere østerrigsk Kavallerie og ridende Artillerie, og efter 24 Timers Hvile droge, samtlige Tropper bort, for at støde til General Wredes Armee, som har Ordre at indslutte de to Fæstninger Hunningen og Befort, hvis beskydning skulde begynde, saasnart Østerrigernes af slette Veie opholdte svære Kavallerie kunde ankomme. Den 27de Decbr. gjorde de Franske et Udfald fra Hunningen, og Man indbragte allerede saarede Bayrer og Østerriger til Basel. De faste Slotte Landskron og Belmont har den allierede Armee bemægtiget sig. Slottet Belmontblev sprængt i Luften, da det ikke var af Vigtighed for Operationerne. Befort i det saakaldte Sundgav) er blokeret, og adskillige Courerer opsnappede, som skulde skaffe Tropper og Levnetsmidler til Staden; ja den østerrigske Hovedarmee, hvortil Bayrerne og Würtembergerne ogsaa høre, var endog først i Januar trængt frem til Basangon (Hovedstaden i det forrige Franche Comme. Breve fra Neufsehattel af 28 Decbr. sige, at Man der ventede preussiske Tropper, og i Gene var udbrudt Opstand, Stadens Nøgler oversendte Fyrsten af Schwarzenberg og General Bubna skulde rykke derind den 30te Decbr. En russisk Armee har desuden taget Veien over Bern, for at angribe den talienske=franske Armee fra denne Side. - Ogsaa har Feldtmarskal v. Blücher celebreret Aarets første Dag med at gaae over Rhinen i Nærheden af Maynz. Den 4000 Md. stærke Avantgarde af den sachsiske Armee passerede ogsaa Nytaarsdag imellem Bacharach og Coblenz paa Baade over Rhinen, uden at finde synderlig Modstand. Henimod Middag, naar Skibsbroen var færdig, skulde det hele Armeecorps følge efter. (Privatbreve fra Lübek af 28de Januar forsikre endog, at Feldtmarschal Blücher allerede den 16 s. M. havde sit Hovedqvarteer i Naney. Endnu længer oppe, i Brabant, er det alt kommet til blodige Optrin, og et Korps under Major Co lom, som har faaet Forstærkning af Kosakker, afbrød Kommunikationen mellem Mastricht og Antwerpen, rykkede den 17de Decbr. ind i Løwen og strøifede ligetil henimod Brusel. Fra alle Egne af Brabant indbringes fangne Gensdlarmer, og Udskrivningen af de Konskriberede hører ganske op. Af 25 Stkr. svært Skyts, som vare bestemte til Antwerpen, har Man taget de 5 og bragt til Breda; de øvrige kastedes i Kanalen. At Napoleon, under disse Omstændigheder, som det hedder, skulde samle sine Tropper ved Mett, er mindre sandsynligt, end at de Soldater, som herefter indkaldes, skulle trækkes sammen i Egnen af Paris. -